Komisijos reglamentas (EB) Nr. 919/2004
2004 m. balandžio 29 d.
iš dalies keičiantis cukranendrių cukraus, kuris importuojamas pagal AKR protokolą ir Indijos susitarimą, tiekimo įsipareigojimus 2003-2004 m. tiekimo laikotarpiui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo [1], ypač į jo 22 straipsnio 2 dalį ir 39 straipsnio 6 dalį,
kadangi:
(1) Komisijos reglamentas (EB) Nr. 737/2004 [2] iš dalies pakeitė cukranendrių cukraus, kuris importuojamas pagal AKR protokolą ir Indijos susitarimą, tiekimo įsipareigojimus 2003-2004 m. tiekimo laikotarpiui, kaip nustatyta Komisijos reglamente (EB) Nr. 443/2004 [3].
(2) 2003 m. birželio 30 d. Komisijos reglamento (EB) Nr. 1159/2003, nustatančio išsamias tam tikrų tarifinių kvotų ir lengvatinių susitarimų, taikomų cukranendrių cukraus importui 2003-2004, 2004-2005 ir 2005-2006 prekybos metais taikymo taisykles, ir iš dalies pakeičiančio Reglamentus (EB) Nr. 1464/95 ir (EB) Nr. 779/96 [4] 9 straipsnio 2 dalis nustato, kad valstybei narei arba eksportuojančiai šaliai paprašius ir siekdama išsiaiškinti tinkamai pagrįstus konkrečius atvejus, Komisija gali keisti Reglamento (EB) Nr. 1159/2003 9 straipsnio 1 dalyje nustatytus tiekimo įsipareigojimus.
(3) Mauricijaus Respublika paprašė perkelti dalį jos tiekimo įsipareigojimų iš 2004-2005 m. tiekimo laikotarpio į 2003-2004 m. tiekimo laikotarpį, nes buvo pamesta 2004 m. kovo 5 d. 25376 tonų lengvatinėmis sąlygomis įvežamam cukrui išduota licencija ir jos savininkui buvo išduota kita, pakeičianti pamestąją. Visa tai baigėsi cukraus importo iš Mauricijaus sustabdymu priėmus 2004 m. balandžio 6 d. Komisijos reglamentą (EB) Nr. 647/2004 dėl importo licencijų suteikimo cukranendrių cukrui atsižvelgiant į tarifines kvotas ir lengvatinius susitarimus [5], nes licencijų paraiškos viršijo 2003-2004 m. tiekimo laikotarpio atitinkamus įsipareigojimus.
(4) Kad 2003-2004 metų tiekimo laikotarpis atitiktų 3 protokolo dėl AKR dėl cukraus [6] įsipareigojimus, reikia iš dalies pakeisti Mauricijui nustatytus tiekimo įsipareigojimus 2003-2004 m. tiekimo laikotarpiui.
(5) Perkėlus 25376 tonų lengvatinėmis sąlygomis įvežamo cukraus iš 2004-2005 m. Mauricijaus tiekimo įsipareigojimų į 2003-2004 m. laikotarpį nebus sutrikdytas Reglamento (EB) Nr. 1260/2001 39 straipsnyje nurodytas tiekimo susitarimams, o perkeliamas kiekis bus rezervuojamas 2004-2005 m. tiekimo laikotarpiui, jei patvirtinama, kad pamestąja licencija faktiškai nebuvo pasinaudota.
(6) Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Įvežamų produktų, klasifikuojamų KN kodu 1701, perskaičiuotų į baltojo cukraus ekvivalentą, kurių kilmės šalys yra AKR protokolą ir Indijos susitarimą pasirašiusiosios valstybės, tiekimo įsipareigojimai 2003-2004 m. tiekimo laikotarpiui, nustatyti kiekvienai eksportuojančiai šaliai Reglamento (EB) Nr. 737/2004 priede, iš dalies pakeičiami taip, kaip nurodyta šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 29 d.